Ürümqin sijainti.
**Ürümqin mellakat 2009** puhkesivat 5. heinäkuuta 2009 Ürümqissa, Xinjiangin autonomisen alueen pääkaupungissa Luoteis-Kiinassa. Tapahtumat saivat alkunsa uiguurien mielenosoituksesta. Mellakoiden ensimmäiseen päivään arvioidaan olleen osallisena 1 000–3 000 uiguuria. Kaksi päivää myöhemmin sadat han-kiinalaiset ottivat yhteen sekä viranomaisten että uiguurien kanssa. Mellakoiden myötä Kiinan presidentti Hu Jintao poistui kesken G8-maiden huippukokouksesta ja palasi Kiinaan.

Väkivaltaisuudet liittyivät pitkäaikaiseen han-kiinalaisten ja uiguurien muslimivähemmistön väliseen etniseen konfliktiin. Mellakkaa edelsivät väkivaltaisuudet Guangdongin maakunnassa kymmenen päivää aiemmin, jolloin uiguurit olivat osoittaneet tyytymättömyyttään Kiinan hallituksen toimiin kahden uiguurityöläisen kuoleman suhteen. Viranomaiset kertoivat ainakin 197 ihmisen kuolleen sekä 1 721 haavoittuneen. Lisäksi mellakoissa tuhoutui useita ajoneuvoja sekä rakennuksia. Poliisi yritti tukahduttaa mellakoitsijoita kyynelkaasulla, vesitykeillä, panssaroiduilla ajoneuvoilla sekä tiesuluilla ja hallitus julisti useimmille kaupunkialueille ulkonaliikkumiskiellon. Viranomaiset myös sulkivat internetin sekä rajoittivat matkapuhelinten käyttöä yöllä.

Kapinan aikana pidätettiin maltillinen uiguurien asianajaja, taloustieteen professori Ilham Tohti tämän arvosteltua Kiinan hallituksen uiguureihin kohdistamaa politiikkaa.

Mellakoitsijoiden saamat syytteet
---------------------------------

Kaikkiaan 83 henkilöä pidätettiin mellakoiden yhteydessä. Sanomalehti *China Daily* raportoi elokuun lopussa, että yli 200 uiguuria oli saanut syytteen asiasta ja että oikeudenkäynnit alkaisivat saman kuukauden aikana. Oikeudessa 21 henkilöä syytettiin "murhista, tuhotöistä, ryöstöistä ja omaisuuden vahingoittamisesta" ja lokakuussa kuusi uiguuria sai kuolemantuomion ja yksi elinkautisen vankeustuomion osuudestaan mellakointiin.

Lähteet
-------

1. ↑  Epstein, Gady 5.7.2009). "Uighur Unrest". Forbes.
2. ↑  Macartney, Jane 5.7.2009. "China in deadly crackdown after Uighurs go on rampage". The Times (Arkistoitu – Internet Archive)
3. ↑  Riots engulf Chinese Uighur city. BBC News. 7.7.2009.
4. ↑  Guo, Likun; Li, Huizi: Hu holds key meeting on Xinjiang riot, vowing severe punishment on culprits *Xinhua*.  7.7.2009. Viitattu 25.8.2009.
5. ↑  Yan Hao, Geng Ruibin ja Yuan Ye: Xinjiang riot hits regional anti-terror nerve  16.7.2009. Xinhua. Viitattu 25.8.2009.
6. ↑  Civilians die in China riots  5.7.2009. Al Jazeera. Viitattu 25.8.2009.
7. ↑  Residents say Internet down in Xinjiang riot city *reuters.com*.  6.7.2009. Viitattu 25.8.2009.
8. ↑  Matti Nojonen: Uiguuriprofessorin pidätys oli virhe.  *Helsingin Sanomat*, 14.7.2009.
9. ↑  "China 'to charge 83 over riots'", *BBC News*, 4 August 2009. Luettu 4 September 2009.
10. ↑  "Trials due over Xinjiang riots", BBC News, 24.8.2009. Luettu 4 September 2009.
11. ↑  "Report: More than 200 face trial over China ethnic riots", CNN News, 24.8.2009. Luettu 4.9.2009.
12. ↑  Stanway, David. "China lays first charges over Xinjiang riots", Reuters, 26.9.2009. Luettu 28.9.2009. Archived from the original on 7.10.2015.
13. ↑  "Six sentenced to death over Xinjiang riot", Chinaview.cn, 10.10.2009. Luettu 3.11.2009.

Aiheesta muualla
----------------

* Kuvia tai muita tiedostoja aiheesta **Ürümqin mellakat 2009** Wikimedia Commonsissa